แผนพีดีพี 2010 ผุดโรงไฟฟ้านิวเคลียร์ 5 แห่ง
แผนพีดีพี 2010 ผุดโรงไฟฟ้านิวเคลียร์ 5 แห่ง ส่วนถ่านหินยังไม่ระบุ
17 ก.พ. 2553

แผนพีดีพี 2010 ผุดโรงไฟฟ้านิวเคลียร์ 5 แห่ง ส่วนถ่านหินยังไม่ระบุ
นายณอคุณ สิทธิพงศ์ รองปลัดกระทรวงพลังงาน เปิดเผยภายหลังเป็นประธานการสัมมนา การรับฟังความคิดเห็น ร่างแผนพัฒนากำลังผลิตไฟฟ้าของประเทศไทย พ.ศ.2553-2573 หรือพีดีพี 2010 ว่า ได้มีการกำหนด แผนกำลังผลิตไฟฟ้าเพื่อรองรับใน 20 ปีข้างหน้า โดยกำหนดให้มีโรงไฟฟ้าโรงไฟฟ้านิวเคลียร์ 5 แห่ง หรือคิดเป็นกำลังการผลิตไฟฟ้ารวม 5 พันเมกกะวัต โดยยืนยันที่จะให้โรงไฟฟ้านิวเคลียร์เป็นโรงไฟฟ้าฐาน เพื่อทำให้ระบบไฟฟ้ามั่นคง ส่วนการกำหนดจำนวนโรงไฟฟ้าฐานหินแห่งใหม่ยังไม่ได้มีการกำหนดที่ชัดเจน โดยให้ขึ้นอยู่กับความจำเป็นของการใช้ไฟฟ้าในอนาคต 
อย่างไรก็ตาม จะมีการเปิดรับฟังความเห็นในกลุ่มย่อย ที่เน้นในเรื่องเทคนิค 1-2 ครั้ง ก่อนที่จะสรุปรายละเอียดทั้งหมดในต้นเดือนมี.ค. และหลังจากนั้นจะนำรายละเอียดทั้งหมดเข้าคณะกรรมการนโยบายพลังงานแห่งชาติ (กพช.) และเสนอให้ครม. อนุมัติต่อไป